**Veszprémi Szakképzési Centrum**

**Szent-Györgyi Albert Technikum és Kollégium**

8400 Ajka, Kandó Kálmán ltp. 4.

[www.vszcajka.hu](http://www.vszcajka.hu), Tel:0688/508-080, titkarsag@vszcajka.hu

**OM azonosító: 203066**

**Igazgató: Szaniszló Edit**

**Iskolánk a 2023/24-es tanévre az alábbi szabadon választható foglalkozásokat hirdette:**

* Részvétel a **Honvéd kadét programban** – heti 2 óra – TECHNIKUMI képzésben tanulók jelentkezését várjuk.
* **Lövészet szakkör** – heti 2 óra
* **Iskolai Színjátszó szakkör** – heti 2 óra
* **Tömegsport** – heti 2 óra

**A jelentkezéseket az adott tanévben, szeptember 10-ig várják az osztályfőnökök. A jelentkezőnek a tanév végéig kötelező részt venni a foglalkozáson.**

**Kivonat az intézmény Szakmai Programjának III. Oktatási Programjából:**

**4-9.oldal:**

**2. VÁLASZTHATÓ TANTÁRGYAK, FOGLALKOZÁSOK, ESETÉBEN A VÁLASZTÁS SZABÁLYAI**

Az iskola Szakmai Programja a tanulók számára kötelezően és/vagy szabadon választható tantárgyak tanulását biztosítja. Az iskola vezetése a tanulói igények alapján határozza meg a szabadon választható tantárgyak, foglalkozások körét.

A tanulók és szülők tájékoztatásának módja az iskolában meglévő lehetőségekről:

* az E-Krétában történő tájékoztatás;
* az iskolai faliújság;
* az iskola honlapján.

Szakkörök, sportköri foglalkozások esetén a diákönkormányzat véleményének kikérésével készül a következő tanév ajánlata.

Az iskola igazgatója minden tanévben **március 20-ig** elkészíti, és az osztályfőnökökön keresztül közzéteszi a következő tanévben választható tantárgyak listáját. A tanulók és a gondviselő **április 20-i**g az iskola által elkészített nyomtatványon adják le jelentkezési szándékukat az osztályfőnöknek.

A tanulói igények alapján, a személyi feltételek figyelembe vételével az igazgató dönt az induló csoportokról, valamint a felkészítés szintjéről.

Az egy évre szóló tantárgyválasztást a tanuló és a gondviselő következő tanév szeptember 15-ig az intézményvezető engedélyével módosíthatja. A két évre szóló tantárgyválasztás esetén az első tanév végén, április 20-ig van lehetőség a második évre új tantárgyat felvenni vagy a régit leadni.

A tantárgyválasztást a tanuló és a gondviselő következő tanév szeptember 15-ig az igazgatónak benyújtott írásos kérelemmel módosíthatja.

Az iskola igazgatója dönt az engedélyezésről, ha

* *a csoportban van férőhely,*
* *a fogadó oktató egyetért a döntéssel,*
* *az esetleges különbözeti vizsgát a tanuló teljesíti.*

A választott tantárgyból a tanuló félévkor és a tanév végén is osztályzatot kap, mulasztás, továbbhaladás szempontjából is a kötelező tantárgyakkal azonos elbírálás alá esik, lemondására a tanév közben nincs lehetőség.

**Az induló csoportok minimális létszáma 8 fő.**

A **9. évfolyamos tanulókat** a beiratkozás alkalmával tájékoztatja az intézmény a választható tantárgyakról, foglalkozásokról, idegennyelv tanulási lehetőségekről. Ők június 30-ig küldhetik be előzetes jelentkezésüket, amelyet a tanév elején véglegesítenek.

**A technikum 13. évfolyamán** a közismereti képzés a Szakmai programban leírtaknak megfelelően az alábbiak szerint alakul:

**Heti 5 órában** folyik felkészítés az idegen nyelvi érettségire.

**Heti 2 órában Digitális kultúra kompetenciafejlesztés** tantárgy oktatására kerül sor.

**Heti további 2 órában** az alábbi tantárgyak közül kell **kötelezően választani** a tanulóknak egy kurzust:

**Matematika** – kompetenciafejlesztés

**Matematika** – felzárkóztatás

**Magyar nyelv és irodalom** - kompetenciafejlesztés

**Történelem** - kompetenciafejlesztés

**Komplex természettudományok** -kompetenciafejlesztés

A tanulók (a 18 év alattiak esetében a gondviselővel együtt) **április 20-i**g az iskola által elkészített nyomtatványon adják le jelentkezési szándékukat az osztályfőnöknek.

A választott tantárgyból a tanuló félévkor és a tanév végén is osztályzatot kap, mulasztás, továbbhaladás szempontjából a választott tárgy a kötelező tantárgyakkal azonos elbírálás alá esik, lemondására a tanév közben nincs lehetőség.

**Az induló csoportok minimális létszáma 8 fő.**

**3. AZ ÉRETTSÉGI VIZSGÁRA VALÓ JELENTKEZÉS SZABÁLYAI**

Az érettségire való jelentkezés általános szabályait az érettségi vizsgaszabályzatának kiadásáról szóló **100/1997. (VI. 13.)** Kormányrendelet tartalmazza.

* + - * **4.§ (1)** Az érettségi vizsga egyes vizsgatárgyaiból középszinten vagy emelt szinten tehető érettségi vizsga.
      * **4.§ (2)** A gimnázium, a szakgimnázium és a technikum a közismereti oktatás két befejező évfolyamán a kötelező vizsgatárgyakból biztosítja, hogy a tanuló - választása szerint - mind a középszintű, mind az emelt szintű érettségi vizsgára fel tudjon készülni. A technikum az érettségi vizsgára felkészítő két évfolyamos képzésekben a kötelező közismereti vizsgatárgyból biztosítja, hogy a tanuló a középszintű érettségi vizsgára fel tudjon készülni.
      * **4.§ (3)** A technikum a kötelező vizsgatárgyon kívül egy vizsgatárgyból a helyi tantervében, oktatási programjában meghatározottak szerint teszi lehetővé az emelt szintű érettségi vizsgára történő felkészülést. E döntéséhez kikéri az iskolai diákönkormányzat véleményét**.** Iskolánk honvédelmi alapismeretek tantárgyból biztosítjaaz emelt szintű érettségi vizsgára való felkészülést.
      * **4.§ (3)** Az emelt szintre történő felkészítés mellett a kötelező érettségi vizsgatárgyakon kívül technikumban legalább kettő vizsgatárgyból lehetővé kell tenni a középszintű vizsgára történő felkészülést. Iskolánk informatika, honvédelmi alapismeretek és testnevelés tantárgyakból biztosítja a középszintű vizsgára történő felkészítést. Földrajz tantárgyból iskolánk – a tanuló egyéni felkészülését követően – ugyancsak megszervezi az érettségi vizsgát.
      * **4.§ (4)** A középiskolák az emelt szintű érettségi vizsgára történő felkészítés feladatait egy- más közötti megállapodás alapján közösen is megoldhatják.
      * **5.§ (1)** Az iskola tanulói igény esetén köteles megszervezni a középszintű érettségi vizsgát minden olyan vizsgatárgyból, amely a helyi tantervében szerepel.
      * **5.§ (2)** Tanulói igény esetén a tanulói jogviszony fennállása alatt az iskola köteles fogadni az emelt szintű érettségi vizsgára történő jelentkezést minden olyan vizsgatárgyból, amelyből a tanuló jogosult érettségi vizsgát tenni.
      * **6.§ (1)** A vizsgázó - függetlenül attól, hogy a középiskolában milyen szintű vizsgára készült fel - dönt abban a kérdésben, hogy középszinten vagy emelt szinten tesz érettségi vizsgát - a jogszabályban meghatározott módon - az egyes vizsgatárgyakból.
      * **6.§ (4)** Ha a középiskola központi vizsgakövetelményekre épülő vizsgatárgyból érettségi vizsgára történő felkészítést kíván biztosítani, akkor a felkészítésre a helyi tantervében legalább 138 órát, emelt szintű érettségi vizsgára történő felkészítés esetén pedig legalább 276 órát kell biztosítani.
      * **6.§ (7)** Ha a vizsgázót a szakképzésről szóló 2019.évi LXXX. törvény 60.§(2) bekezdése alapján a kötelező és a kötelezően választandó érettségi vizsgatárgynak megfelelő tantárgyból középiskolában – mentesítették az érdemjegyekkel és osztályzatokkal történő értékelés, minősítés alól, akkor az adott tantárgy helyett a vizsgázó egy másik, általa választott vizsgatárgyból tehet érettségi vizsgát. A vizsgázó részére – a szakértői bizottság szakvéleménye alapján – kérelmére engedélyezni kell az írásbeli beszámoló szóbeli beszámolóval vagy a szóbeli beszámoló írásbeli beszámolóval történő felváltását, és biztosítani kell a hosszabb felkészülési időt.

A technikumi képzés érettségi vizsgájára vonatkozó rendelkezések a szakképzésről szóló **2019. évi LXXX. törvény 92. §-ában**, valamint a **12/2020. (II.7.) Kormányrendelet 257/A.§, 258. §-aiban** találhatók.

* + - * **Szkt. 92. § (1)** Az érettségi vizsgán a tanuló, illetve a képzésben részt vevő személy az NKT-ban meghatározott vizsgatárgyakból ad számot tudásáról azzal, hogy az érettségi vizsga kötelezően választandó vizsgatárgya helyett szakmai vizsgát kell tenni. A technikumban az érettségi vizsga kötelezően választandó vizsgatárgya helyett szakmai vizsgát kell tenni. A technikumban folytatott tanulmányokhoz kapcsolódóan letett szakmai vizsga a tanuló, illetve a képzésben részt vevő személy adott vizsgatárgyból letett emelt szintű érettségi vizsgájának felel meg. Az érettségi vizsgáról valamennyi érettségi vizsgatárgy és a szakmai vizsga sikeres letételét követően lehet bizonyítványt kiállítani.
      * **Szkt. 92. § (2)** Az, aki a szakképző iskolában folytatott tanulmányokhoz kapcsolódóan szakmát szerzett és annak megszerzését követően kíván érettségi vizsgát tenni, mentesül az érettségi vizsga kötelezően választandó vizsgatárgya alól.
      * **Szktv. 92. § (3)** Az érettségi vizsgán az érettségi vizsga kötelező vizsgatárgyai helyett a sajátos nevelési igényű vagy fogyatékkal élő személy – jogszabályban meghatározottak szerint – másik tantárgyat választhat.
      * **Szkt. 92. § (4)** Az érettségi vizsga megszervezésére és lebonyolítására az Nkt.-t kell alkalmazni.

A szülőket a 10. évfolyam végén március 31-ig írásban értesítjük az érettségi felkészítés választási lehetőségeiről, majd április 20-ig nyilatkoztatjuk őket arról, hogy a tanuló milyen tantárgyakat szeretne emelt szinten tanulni.

Ha a jelentkező tanulók száma nem éri el az 5 főt, akkor más intézménnyel kötött megállapodás alapján biztosítja az órákat. A tanulónak ezért térítési díjat nem kell fizetni.

Az emelt szinten tanult tantárgy esetén a tanév végéig részt kell venni a foglalkozásokon, melyet a többi tantárgyhoz hasonlóan kell adminisztrálni, értékelni.

# **3.1. Az előrehozott érettségi vizsgára történő jelentkezés szabályai**

Előrehozott érettségi vizsga a továbbiakban – a szakmai vizsga kivételével – bármely kötelező érettségi vizsgatárgyból tehető (számbeli korlátozás nélkül), legkorábban a tizenkettedik évfolyam május-júniusi vizsgaidőszakában, bármely más érettségi vizsgatárgyból és idegen nyelv érettségi vizsgatárgyból pedig legkorábban a tizenegyedik évfolyam október-novemberi vizsgaidőszakában, a tanulói jogviszony fennállása alatt, a szakképző intézmény szakmai programjában a tanuló számára az adott vizsgatárgyra vonatkozóan meghatározott követelmények teljesítését követően **(Szkr. 258. § (1) bek.).**

# **3.2. Előrehozott érettségi vizsgára bocsátás feltételei:**

A 12/2020. (II.7.) kormányrendelet 257/A. és 258.§-ai, valamint az aktuális tanév rendjéről szóló KIM rendelet alapján szakképző intézményünk a technikumi képzés programját úgy alakította ki, hogy a 12. évfolyamon szorgalmazza a tanulók számára kötelezően meghatározott közismereti érettségi vizsgatárgyakból az előrehozott érettségi vizsga letételét.

Ennek megfelelően a képzési programban a 12. évfolyamon a közismereti oktatás 31 tanítási hétre vonatkozóan kerül megszervezésre. A kötelező közismereti tananyagtartalom a gimnáziumi kerettanterv alapján kerül meghatározásra. A szakirányú oktatás a 12 évfolyamon 36 tanítási hétre vonatkozóan kerül megszervezésre.

A tanulók heti órarendje úgy kerül kialakításra, hogy a képzési programban meghatározott heti 14 óra szakmai óra a lehető legkedvezőbb módon biztosítsa az előrehozott érettségire felkészülés lehetőségét.

* + - * **Tizenkettedik évfolyam május-június vizsgaidőszakában:**

Az adott tanév rendjében a végzős évfolyamra vonatkozó szabályoknak megfelelően a közismereti tantárgyak vonatkozásában lezárásra kerül a 12. évfolyam, és megállapításra kerülnek a tanév végi osztályzatok. A tanulók abból a közismereti vizsgatárgyból tehetnek előrehozott érettségi vizsgát, amelyekből legalább elégséges tanév végi osztályzatot kaptak.

Idegen nyelvből abban az esetben tehet a tanuló előrehozott érettségi vizsgát, ha a 12. évfolyam április hónapjában szervezett osztályozó vizsga keretében sikeresen teljesítette a 13. évfolyam adott vizsgatárgyra vonatkozó követelményeit.

* + - * **Tizenharmadik évfolyam október-novemberi vizsgaidőszakában:**

Idegen nyelvből abban az esetben tehet a tanuló előrehozott érettségi vizsgát, ha a 12. évfolyam augusztus hónapjában szervezett javítóvizsga időszakában osztályozó vizsga keretében sikeresen teljesítette a 13. évfolyam adott vizsgatárgyra vonatkozó követelményeit.

* + - * **Tizenegyedik évfolyam október-novemberi vizsgaidőszakában:**

A nem kötelező érettségi vizsgatárgyakból abban az esetben tehet a tanuló előrehozott érettségi vizsgát, ha a 10. évfolyam augusztus hónapjában szervezett javítóvizsga időszakában osztályozó vizsga keretében sikeresen teljesítette a 11. és a 12. évfolyam adott vizsgatárgyra vonatkozó követelményeit.

Idegen nyelvből abban az esetben tehet a tanuló előrehozott érettségi vizsgát, ha a 10. évfolyam augusztus hónapjában szervezett javítóvizsga időszakában osztályozó vizsga keretében sikeresen teljesítette a 11. a 12. és a 13. évfolyam adott vizsgatárgyra vonatkozó követelményeit.

* + - * **Tizenegyedik évfolyam május – júniusi vizsgaidőszakában:**

A nem kötelező érettségi vizsgatárgyakból abban az esetben tehet a tanuló előrehozott érettségi vizsgát, ha a 11. évfolyam augusztus hónapjában szervezett javítóvizsga időszakában osztályozó vizsga keretében sikeresen teljesítette a 12. évfolyam adott vizsgatárgyra vonatkozó követelményeit.

Idegen nyelvből abban az esetben tehet a tanuló előrehozott érettségi vizsgát, ha a 11. évfolyam április hónapjában szervezett osztályozó vizsga keretében sikeresen teljesítette a 12. és a 13. évfolyam adott vizsgatárgyra vonatkozó követelményeit.

* + - * **Tizenkettedik évfolyam október-novemberi vizsgaidőszakában:**

A kötelező és a nem kötelező érettségi vizsgatárgyakból abban az esetben tehet a tanuló előrehozott érettségi vizsgát, ha a 11. évfolyam augusztus hónapjában szervezett javítóvizsga időszakában osztályozó vizsga keretében sikeresen teljesítette a 12. évfolyam adott vizsgatárgyra vonatkozó követelményeit.

Idegen nyelvből abban az esetben tehet a tanuló előrehozott érettségi vizsgát, ha a 11. évfolyam augusztus hónapjában szervezett javítóvizsga időszakában osztályozó vizsga keretében sikeresen teljesítette a 12. és a 13. évfolyam adott vizsgatárgyra vonatkozó követelményeit.

**12. évfolyamon elégtelen osztályzattal záró tanulók**

Azok a tanulók, akik valamely kötelező közismereti vizsgatárgyból elégtelen tanév végi osztályzatot kaptak, azok az adott tanév augusztus hónapjában javítóvizsgát tehetnek. Sikeres javítóvizsgát követően jelentkezhetnek előrehozott érettségi vizsgára a 13. évfolyam október-novemberi vizsgaidőszakában.

# **3.3. Az előrehozott érettségi vizsga egyéb szabályai**

**Közösségi szolgálat:**

A törvénymódosítás alapján a következő, 2023/2024. tanévtől az előrehozott érettségi vizsga a közösségi szolgálat teljesítésére tekintet nélkül megkezdhető. Egyáltalán nem kell közösségi szolgálatot teljesítenie a szakképzésben felnőttképzési jogviszonyban résztvevőnek, a közösségi szolgálat alól az igazgató által a szakértői bizottság javaslata alapján mentesített sajátos nevelési igényű tanulónak, valamint a fogvatartottaknak. **(Szkr. 258. § (2) bek., 107. § (1) bek.)**

**Felmentés továbbhaladás esetén:**

Ha a tanuló valamely tantárgyból előrehozott érettségi vizsgát tett, azzal az adott tantárgy tanulmányi követelményeit teljesítette, a foglalkozásokon való további részvétel alól a tanulót fel kell menteni. Az idegen nyelvből letett előrehozott érettségi vizsga azonban a szakmai nyelvi foglalkozáson való további részvétel alól nem mentesít. **(Szkr. 258.§.) (3)** bekezdés.

**3.4. Az érettségi vizsgatantárgyakból a középszintű érettségi vizsga témakörei**

2022. január 1- je és 2023. december 31-e között az egyes **érettségi** vizsgatárgyak **témaköreit** lásd az érettségi vizsga részletes követelményeiről szóló 40/2002. (V.24.) OM rendeletben.

Ez alól kivételt jelentenek azok, akik a 2020-ban bevezetett, módosított NAT szerint kezdték meg tanulmányaikat, és 2024-ben vagy később tennék le a rendes érettségi vizsgákat, de előrehozott vizsgát, illetve azt követően szintemelő, vagy pótló vizsgát szeretnének tenni; ők ezt az új vizsgakövetelmények szerint tehetik meg.

Közismereti érettségi vizsgatárgyak 2024. május-júniusi vizsgaidőszaktól érvényes vizsgakövetelményei a 2020-as NAT-ra épülő vizsgakövetelmények.

**14. oldal**

**5. CSOPORTBONTÁSOK ÉS EGYÉB FOGLALKOZÁSOK SZERVEZÉSNEK ELVEI**

A kötelező csoportbontásokat a köznevelésről és a szakképzésről szóló törvény tartalmazza. Az idegen nyelv és informatika oktatása 12-18 fős csoportokban történik. Ugyancsak csoportbontásban oktatjuk – a törvényi rendelkezéseknek megfelelően, 12 fő felett – a szakmai képzések gyakorlati tárgyait.

Ha a rendelkezésre álló órakeret lehetővé teszi a matematika, majd a magyar nyelv és irodalom tantárgyak estében kerül sor csoportbontásra.

**Egyéb foglalkozások esetén:**

* Az iskola biztosítani kívánja a művészeti csoportok működését, igény szerint: színjátszás, zenei csoport és rajz, fotó szakkör működését.
* A sportolás biztosítása érdekében a hagyományos sportágakra, illetve túrakörre is biztosítunk edzési lehetőséget, csoport indítására megfelelő számú tanuló jelentkezésével van lehetőség.

A meghirdetett foglalkozásokkal kapcsolatban a diákönkormányzatnak véleményezési joga van.